Το Τμήμα Νοσηλευτικής του Πανεπιστημίου Πελοποννήσου συμμετείχε ενεργά, όπως άλλωστε κάθε χρόνο, στο 52ο Πανελλήνιο Συνέδριο Εθνικού Συνδέσμου Νοσηλευτών Ελλάδος που διεξήχθη στη Μυτιλήνη το διάστημα 7-10/5/2025, το οποίο τελούσε μεταξύ άλλων τμημάτων Νοσηλευτικής και υπό την αιγίδα μας. Με μεγάλη επιτυχία και σημαντική συμμετοχή μελών ΔΕΠ του Τμήματος, φοιτητών και φοιτητριών μας, παρουσιάστηκαν ερευνητικές εργασίες και ανασκοπήσεις, ένα στρογγυλό τραπέζι με θέμα "Η επίδραση της πνευματικότητας στη διαχείριση και αντιμετώπιση της νόσου", μία διάλεξη με τίτλο ''International Issues in Nursing'' και  δύο κλινικά  φροντιστήρια με θέματα ''Σχέδια νοσηλευτικής φροντίδας με τις αρχές της νοσηλευτικής διεργασίας'' και ''Επεξήγηση σημασίας, λειτουργίας και χειρισμού ΗΚΓ/Απινιδιστή/Monitor παρακολούθησης/Οξυμέτρου και τρόποι αντιμετώπισης των τεχνικών προβλημάτων που προκύπτουν''.

Μέλη ΔΕΠ του Τμήματος συμμετείχαν στην Επιστημονική Επιτροπή του Συνεδρίου και στην Οργάνωση αυτού, προήδρευσαν, έχοντας ειδική γνώση, σε συνεδρίες εξειδικευμένων ενοτήτων και συμμετείχαν ως μέλη της επιτροπής βραβεύσεων. Ανανεώνουμε την παρουσία μας, ως οικοδεσπότες πλέον, για τη 2η Παμπελοποννησιακή Συνάντηση Νοσηλευτών που θα λάβει χώρα στην Τρίπολη το διάστημα 2-3/6/2025, με ενεργό συμμετοχή όλων των πόλεων, Τμημάτων και Νοσοκομείων της Πελοποννήσου.-